কোত্থেকে আসে আবার কোথায় যায়, তাদের গন্তব্য অজানাই থেকে গেল অামার কাছে। গন্তব্য হয়তো নিকটে, নয়তো আরও একটু দূরে সুনির্দিষ্ট একটা স্থান তো আছেই ওদের। যেমন আছে চিত্তরঞ্জন গুদারাঘাট, আছে কাঁচপুর ব্রীজের নিচে। এমন আরো অসংখ্য স্থান আছে এই ট্রলার মালিকদের। তাদের কাছ থেকে এইসব বালু নিয়ে স্থানীয় বাসিন্দাররা পুকুর, ডোবা, খালবিল ভরাট করে রড-সিমেন্ট দিয়ে তৈরি করছে বড়বড় অট্টালিকা, ঘরবাড়ি। ওইসব অট্টালিকা আর ঘরবাড়ি বানিয়ে ভাড়া দিচ্ছে দেশের বিভিন্ন স্থান থেকে শহরে আসা মানুষের কাছে, যারা বিভিন্ন কর্মসংস্থানে চাকরি করে।